[pic] | EVROPSKA KOMISIJA |

Bruselj, 12.5.2010

COM(2010) 229 konč.

POROČILO KOMISIJE SVETU IN EVROPSKEMU PARLAMENTU

o odhodkih EKJS Sistem zgodnjega opozarjanja št. 1-3/2010

KAZALO

1. Proračunski postopek za EKJS ZA leto 2010 3

2. Namenski prejemki za EKJS 3

3. Prejemki začasnih zneskov za prestrukturiranje (sektor sladkorja) 4

4. Pripombe k začasnemu izvajanju proračuna EKJS za leto 2010 4

5. Izvajanje namenskih prejemkov za EKJS 7

6. Izvajanje prejemkov začasnih zneskov za prestrukturiranje (sektor sladkorja) 7

7. Izvajanje sklada za prestrukturiranje sladkorne industrije 8

8. Sklepna ugotovitev 8

PRILOGA 1 PRILOGA 2: | ODOBRITVE EKJS – PRORAčUNSKI POSTOPEK 2010 ZAčASNA PORABA ODOBRENIK PRORAčUNSKIH SREDSTEV ZA EKJS DO 31. 1. 2010 |

1. PRORAčUNSKI POSTOPEK ZA EKJS ZA LETO 2010

Proračunski postopek za Evropski kmetijski jamstveni sklad (EKJS) za leto 2010 in ustrezni zneski odobrenih proračunskih sredstev za posamezne faze postopka so povzeti v preglednici iz Priloge 1.

Proračunski organ je proračun za EKJS za leto 2010 sprejel 17. decembra 2009. Proračun je vseboval odobritve za prevzem obveznosti in odobritve plačil v višini:

- 43 417,4 milijona EUR oziroma 43 633,1 milijona EUR za ukrepe kmetijskega trga in neposredne pomoči (področje politike 05),

- 371,9 milijona EUR oziroma 253,7 milijona EUR za veterinarske in fitosanitarne ukrepe (področje politike 17),

- 30,5 milijona EUR oziroma 31,0 milijona EUR za ribiške proizvode (področje politike 11).

Skupne odobritve za prevzem obveznosti za EKJS so v proračunu znašale 43 819,8 milijona EUR, odobritve plačil pa 43 917,8 milijona EUR. Razlika med odobritvami za prevzem obveznosti in odobritvami plačil izhaja iz tega, da so za nekatere ukrepe, ki jih neposredno izvaja Komisija, uporabljena diferencirana sredstva. Te sheme so povezane predvsem s promocijo kmetijskih izdelkov, s strategijo politike in uskladitvenimi ukrepi za kmetijstvo ter veterinarskimi in fitosanitarnimi ukrepi.

2. NAMENSKI PREJEMKI ZA EKJS

Na podlagi določb člena 34 Uredbe Sveta (ES) št. 1290/2005 o financiranju skupne kmetijske politike so prejemki, ki izvirajo iz finančnih popravkov na podlagi odločb o potrditvi skladnosti, iz nepravilnosti in dajatev na mleko, namenski prejemki za financiranje odhodkov EKJS. Namenski prejemki se lahko v skladu s temi pravili uporabijo za financiranje odhodkov držav članic za EKJS. Če se del teh prejemkov ne porabi, se neporabljeni del samodejno prenese v naslednje proračunsko leto[1].

Komisija v pisnem predlogu spremembe za leto 2010 predstavlja najnovejšo oceno zneska odobritev, ki bo potreben za financiranje pričakovanih odhodkov za ukrepe trga in neposredne pomoči, oceno namenskih prejemkov, ki se bodo predvidoma zbrala v zadevnem proračunskem letu, in oceno prenesenega salda namenskih prejemkov, ki so ostali na razpolago v preteklem proračunskem letu. Zato je Komisija v svojem pisnem predlogu spremembe zneska sredstev, ki naj se odobrijo za EKJS, upoštevala skupne namenske prejemke, ki naj bi bili na razpolago v naslednjem proračunskem letu, in zahtevala raven odobrenih sredstev, izračunanih tako, da so bili ocenjeni namenski prejemki odšteti od ocenjenih odhodkov za EKJS za isto leto. Proračunski organ je nato sprejel nov proračun EKJS, v katerem odobrena sredstva niso vključevala pričakovanih namenskih prejemkov.

Ob pripravi pisnega predloga spremembe za leto 2010 so razpoložljivi namenski prejemki po ocenah Komisije znašali 922,0 milijona EUR. Natančneje:

- Pričakovani namenski prejemki v proračunskem letu 2010 so bili ocenjeni na 789,0 milijona EUR. Pričakovani so bili prejemki iz popravkov pri potrditvi skladnosti in prejemki iz nepravilnosti v višini 600,0 milijona EUR oziroma 91,0 milijona EUR. Prejemki iz dajatev na mleko so bili ocenjeni na 98,0 milijona EUR.

- Pričakovani namenski prejemki, ki naj bi se v proračunskem letu 2010 prenesli iz proračunskega leta 2009, so bili ocenjeni na 133,0 milijona EUR.

Komisija je v pisnem predlogu spremembe za leto 2010 te prejemke v višini 922,0 milijona EUR namenila dvema shemama; in sicer:

- 222,0 milijona EUR za operativna sredstva za organizacije proizvajalcev v sektorju sadja in zelenjave in

- 700,0 milijona EUR za shemo enotnega plačila.

Proračunski organ je v skladu s pisnim predlogom spremembe, ki ga je pripravila Komisija, za ti dve shemi odobril sredstva v višini 547,0 milijona EUR oziroma 28 480,0 milijona EUR. Vsota zgoraj navedenih odobrenih sredstev in namenskih prejemkov ustreza skupni oceni zahtevanih odobritev v višini 769,0 milijona EUR za operativna sredstva za organizacije proizvajalcev v sektorju sadja in zelenjave ter 29 180,0 milijona EUR za shemo enotnega plačila.

V Prilogi 2, ki predstavlja začasno izvrševanje proračuna za leto 2010 do 31. 1. 2010, so odobrena sredstva za navedeni shemi vključena v prvotna odobrena proračunska sredstva za sektor sadja in zelenjave ter sektor ločenih neposrednih pomoči, ki znašajo 720,1 milijona EUR oziroma 33 272,0 milijona EUR, pri čemer niso upoštevani zgoraj navedeni namenski prejemki. Če prištejemo prejemke, namenjene tema sektorjema, znašajo skupna odobrena proračunska sredstva za leto 2010 942,1 milijona EUR za sektor sadja in zelenjave ter 33 972,0 milijona EUR za sektor ločenih neposrednih pomoči.

3. PREJEMKI ZAčASNIH ZNESKOV ZA PRESTRUKTURIRANJE (SEKTOR SLADKORJA)

Začasni zneski za prestrukturiranje sektorja sladkorja se obravnavajo kot namenski prejemki za financiranje pomoči pri prestrukturiranju sladkorne industrije in druge pomoči, predvidene v skladu za prestrukturiranje sladkorne industrije. Za vsako tržno leto od obdobja 2006/07 do obdobja 2008/09 se ti zneski nanašajo na količinske kvote za sladkor, inulinski sirup in izoglukozo, dodeljene izvajalcem v vsaki državi članici, ki jih morajo države članice vplačati v sklad v dveh obrokih, in sicer do 31. marca in 30. novembra vsakega leta. Ob pripravi proračuna za leto 2010 je ocena teh prejemkov za prihajajoče proračunsko leto znašala 606,8 milijona EUR. Hkrati se je pričakovalo, da bo v proračunsko leto 2010 prenesen znesek v višini 717,9 milijona EUR iz proračunskega leta 2009.

4. PRIPOMBE K ZAčASNEMU IZVAJANJU PRORAčUNA EKJS ZA LETO 2010

Raven začasnega izvajanja proračuna za obdobje od 16. oktobra 2009 do 31. januarja 2010 v primerjavi s sestavo odhodkov na podlagi kazalnika, določenega v skladu z določbami člena 20 Uredbe Sveta (ES) št. 1290/2005, je ponazorjena v Prilogi 2. V nadaljevanju je kratko pojasnilo nekaterih proračunskih členov, pri katerih se kažejo ali se bodo med letom pokazala največja odstopanja med dejansko in pričakovano ravnijo izvajanja proračuna za leto 2010:

4.1. Ukrepi trga

Uporaba odobrenih sredstev za intervencije na kmetijskih trgih je bila za –74,9 milijona EUR manjša od odobrenih proračunskih sredstev po kazalniku z dne 31. 1. 2010. Ta razlika je nepomembna. Pripisati jo je mogoče predvsem programom za hrano ter mlečnemu sektorju in sektorju mlečnih izdelkov, ki zdaj kažejo premajhno porabo sredstev. Hkrati pa drugi sektorji, kot so sektor sladkorja, sadja in zelenjave, vina ter drugih rastlinskih proizvodov/ukrepov, kažejo preveliko porabo.

4.1.1. Programi za hrano (–35,0 milijona EUR)

Počasnejša poraba odobrenih sredstev v primerjavi s kazalnikom za to obdobje je posledica zamude Komisije pri odobritvi načrta za razdeljevanje hrane za leto 2010. Komisija na podlagi vzorca izvajanja v preteklem letu meni, da je počasno izvajanje začasno in da se bo v napredovanju proračunskega leta pospešilo.

4.1.2. Sladkor (+6,2 milijona EUR)

Glavni ukrepi, ki se bodo financirali v tem proračunskem letu, so plačila neplačanih potrdil o izvoznih nadomestilih za sladkor, ocenjena na 12,0 milijona EUR, in odhodki, ocenjeni na 11,0 milijona EUR, za odvzem količine sladkorja iz javnih zalog, ki se bo po načrtu za razdeljevanje hrane za leto 2010 razdelil najbolj ogroženim osebam. Če prištejemo plačilo neplačanih saldov za druge sheme, povezane s sladkorjem, ki so ocenjene na 0,5 milijona EUR, bo končni proračun za sektor sladkorja znašal 1,5 milijona EUR. Vendar pa plačila EKJS za ta sektor v tem trenutku zadevajo predvsem plačila neplačanih potrdil o izvoznih nadomestilih v višini 6,7 milijona EUR. Do odvzema sladkorja iz javnih zalog še ni prišlo. Zato je na podlagi že izplačanih plačil v tem sektorju opaziti velik presežek odobrenih sredstev v primerjavi s kazalnikom. Omeniti pa je treba, da so absolutni zneski v trenutnem vzorcu izvajanja tega sektorja nepomembni.

4.1.3. Sadje in zelenjava (+14,0 milijona EUR v primerjavi z odobrenimi sredstvi)

Ta presežek se razlaga s plačilom držav članic za operativna sredstva za organizacije proizvajalcev, ki se financirajo z odobrenimi proračunskimi sredstvi in namenskimi prejemki za to shemo v proračunu za leto 2010. (Opomba: podrobnosti so navedene v točki 2.) Ta raven izvajanja je posledica uporabe kazalnika do 31. 1. 2010 za odobrena proračunska sredstva, ki ne vključujejo namenskih prejemkov za ta sektor.

Komisija meni, da bodo skupna odobrena proračunska sredstva za ta sektor zadostovala za kritje odhodkov, ki jih bodo države članice predvidoma imele leta 2010.

Opomba: Komisija je za lažje razumevanje preglednice začasnega izvrševanja iz Priloge 2 vnesla opombo *. Ta kaže stanje, če bi se kazalnik z dne 31. 1. 2010 uporabil za skupna odobrena proračunska sredstva, ki bodo predvidoma na razpolago za financiranje tega sektorja. Kot je navedeno v točki 2, pričakovano skupno financiranje za ta sektor sestavljajo odobrena proračunska sredstva v višini 720,1 milijona EUR in namenski prejemki za ta sektor, ocenjeni na 222,0 milijona EUR. Če bi kazalnik uporabili za skupna sredstva v višini 942,1 milijona EUR, ki bodo predvidoma na razpolago za ta sektor, bi bila poraba premajhna za –36,4 milijona EUR.

4.1.4. Proizvodi sektorja za pridelavo grozdja (+32,4 milijona EUR)

V primerjavi z odobrenimi proračunskimi sredstvi po kazalniku z dne 31. januarja 2010 je presežek odobrenih proračunskih sredstev posledica hitrejših plačil držav članic, predvsem za shemo krčitev vinogradov. Pospešitev plačil držav članic je opaziti tudi pri nacionalnih programih pomoči, vendar v manjšem obsegu.

4.1.5. Drugi rastlinski proizvodi/ukrepi (+26,7 milijona EUR)

Glede na proračunska sredstva po kazalniku z dne 31. januarja 2010 je presežek odobrenih proračunskih sredstev posledica hitrejših plačil držav članic, predvsem za programe POSEI.

4.1.6. Mleko in mlečni izdelki (–73,1 milijona EUR)

Razmere na trgih mleka in mlečnih izdelkov so se močno izboljšale glede na razmere ob pripravi pisnega predloga spremembe za proračunsko leto 2010. Komisija je zato prenehala izplačevati izvozna nadomestila za mleko in mlečne izdelke. Poleg tega so se tržne cene v EU precej zvišale, zaradi česar se je ustavil pritok posnetega mleka v prahu in masla v javne zaloge, v katerih se je količina zalog obeh proizvodov stabilizirala. Počasnejša uporaba odobrenih sredstev v tem trenutku v primerjavi s kazalnikom je posledica tega, da so zdajšnji odhodki in odhodki, ki bodo predvidoma nastali med letom v tem sektorju, zaradi prej omenjenih dejavnikov nižji.

4.2. Neposredne pomoči

Uporaba odobrenih sredstev za neposredne pomoči je bila v primerjavi s kazalnikom z dne 31. 1. 2010 manjša za –90,4 milijona EUR.

4.2.1. Ločene neposredne pomoči (–61,7 milijona EUR glede na odobrena sredstva)

To raven izvajanja je mogoče pripisati plačilom držav članic za shemo enotnega plačila, ki se financira z odobrenimi proračunskimi sredstvi in namenskimi prejemki za to shemo v proračunu za leto 2010 (opomba: podrobnosti so navedene v točki 2.). Medtem ko je večina držav članic izvedla večji del plačil za to shemo, Grčija ni izvedla še nobenega plačila, ker namerava prej opraviti potrebna preverjanja. Raven premajhne porabe sredstev je minimalna in je posledica uporabe kazalnika za obdobje do 31. 1. 2010 za odobrena proračunska sredstva, v katera niso vključeni namenski prejemki za ta sektor.

Opomba: Komisija je za lažje razumevanje preglednice začasnega izvrševanja iz Priloge 2 vnesla opombo *. Ta kaže stanje, če bi se kazalnik z dne 31. 1. 2010 uporabil za predvidena skupna odobrena proračunska sredstva za financiranje tega sektorja. Kot je navedeno v točki 2, skupno financiranje, predvideno za ta sektor, sestavljajo odobrena proračunska sredstva v višini 33 272,0 milijona EUR in namenski prejemki za ta sektor, ocenjeni na 700,0 milijona EUR. Če bi kazalnik uporabili za skupna sredstva v višini 33 972,0 milijona EUR, predvidena za ta sektor, bi se pokazala za 676,4 milijona EUR premajhna poraba –, in sicer zato, ker Grčija še ni plačala predvidenih pomoči za shemo enotnega plačila.

4.2.2. Druge neposredne pomoči (–29,9 milijona EUR)

Ta vzorec izvrševanja je predvsem posledica počasnejših plačil držav članic za nekatere sheme (premije za vzrejo krav dojilj in ovac/koz ter bombaža) v primerjavi s kazalnikom. Po zdajšnjih ocenah naj bi bilo stanje začasno.

4.3. Revizija odhodkov za kmetijstvo

4.3.1. Potrditev obračunov iz preteklih let (+57,6 milijona EUR)

Trenutna raven izvajanja izhaja iz primerjave že opravljenih popravkov potrditev obračunov z ustreznim kazalnikom z dne 31. januarja 2010. Vendar je treba upoštevati, da vse odločbe o potrditvi obračunov v tem proračunskem letu še niso bile sprejete. Zato Komisija meni, da je trenutna raven izvajanja začasna.

Kljub temu je treba omeniti, da je proračunski organ potrdil znesek v višini –310,0 milijona EUR, čeprav je Komisija v svojem pisnem predlogu spremembe za leto 2010 predlagala popravke v višini –80,0 milijona EUR. Komisija meni, da pričakovani popravki iz njenih odločb o potrditvi obračunov ne bodo zadostovali za kritje tega izrednega zneska, ki ga nalaga proračunski organ, zaradi česar bo prišlo do izpada negativnih proračunskih sredstev, ki jih bo Komisija morala kriti s pozitivnimi proračunskimi sredstvi, da bo lahko leta 2010 pripravljen zaključni račun.

4.4. Varnost živil in krme, zdravje in dobro počutje živali ter zdravstveno varstvo rastlin

4.4.1. Programi za izkoreninjanje živalskih bolezni (+132,5 milijona EUR)

V primerjavi z odobrenimi proračunskimi sredstvi po kazalniku z dne 31. januarja 2010 je gibanje izvrševanja, ki presega odobrena proračunska sredstva, posledica hitrejših plačil držav članic, predvsem za programe izkoreninjanja živalskih bolezni.

5. IZVAJANJE NAMENSKIH PREJEMKOV ZA EKJS

Preglednica v Prilogi 2 prikazuje, da so bili do 31. januarja 2010 zbrani namenski prejemki v višini 483,8 milijona EUR. Natančneje:

- prejemki, ki izvirajo iz popravkov na podlagi odločb o potrditvi skladnosti, so znašali približno 188,8 milijona EUR, pri čemer se do konca proračunskega leta pričakujejo še dodatni zneski,

- prejemki, ki izvirajo iz nepravilnosti, so znašali približno 55,4 milijona EUR, pri čemer se do konca proračunskega leta pričakujejo še dodatni zneski, in

- do zdaj je bila zbrana večina prejemkov iz dajatev za mleko, ki znašajo približno 98,1 milijona EUR, medtem ko je začetna ocena znašala 98,0 milijona EUR,

- nazadnje, v nasprotju z začetno oceno 133,0 milijona EUR, so namenski prejemki, preneseni iz leta 2009 v leto 2010, znašali 141,5 milijona EUR.

Tako znesek namenskih prejemkov, na razpolago za financiranje odhodkov EKJS, 31. januarja 2010 znaša 483,8 milijona EUR. Komisija ocenjuje, da namenski prejemki, ki jih je še treba zbrati, znašajo 305,2 milijona EUR (po ocenah naj bi bilo v proračunu za leto 2010 za 789,0 milijona EUR namenskih prejemkov, od česar jih je bilo zbranih za 483,8 milijona EUR).

6. IZVAJANJE PREJEMKOV ZAčASNIH ZNESKOV ZA PRESTRUKTURIRANJE (SEKTOR SLADKORJA)

Države članice so novembra 2009 plačale drugi obrok začasnih zneskov za prestrukturiranje za tržno leto 2008/09, ki so znašali 606,8 milijona EUR, kar je enako začetni oceni. Poleg tega so namenski prejemki, preneseni iz leta 2009 v leto 2010, v nasprotju z začetno oceno 717,9 milijona EUR znašali 768,3 milijona EUR. Tako so skupni namenski prejemki na razpolago v proračunu za leto 2010 v obliki začasnih zneskov za prestrukturiranje znašali 1 375,1 milijona EUR.

7. IZVAJANJE SKLADA ZA PRESTRUKTURIRANJE SLADKORNE INDUSTRIJE

Države članice do konca januarja 2010 niso izvedle skoraj nobenih plačil za pomoč pri prestrukturiranju sladkorne industrije, diverzifikaciji in rafiniranju sladkorja (opomba: države članice so izplačale le 0,7 milijona EUR).

8. SKLEPNA UGOTOVITEV

Začasno izvrševanje proračunskih sredstev EKJS za leto 2010 za obdobje do 31. januarja 2010 kaže, da so povračila državam članicam za približno 33,8 milijona EUR presegla odobrena proračunska sredstva, kakor je razvidno iz trenutne vrednosti kazalnika. Zbrani so bili namenski prejemki v višini 483,8 milijona EUR, v letu 2010 pa naj bi zbrali še 305,2 milijona EUR.

Komisija pričakuje, da bodo namenski prejemki, ki so na razpolago, in tisti, ki naj bi bili zbrani tekom leta, uporabljeni za financiranje operativnih skladov za organizacije proizvajalcev in sheme enotnega plačila, kakor je bilo prvotno predvideno ob pripravi proračuna.

Kar zadeva popravke potrditev obračunov, ki jih je proračunski organ zvišal za–230,0 milijona EUR na skupno –310,0 milijona EUR, bo Komisija pozorno spremljala izvrševanje proračuna, da bo videla, ali ji bo premajhna poraba v drugih delih proračuna omogočila financiranje dela teh negativnih odhodkov, ki ne bodo kriti z odločbami Komisije o potrditvi obračunov in drugimi popravki zaradi nespoštovanja rokov plačil pomoči v zadevnih državah članicah.

[pic]

[pic]

[1] Prenesene namenske prejemke je treba porabiti najprej, torej pred sredstvi, ki jih odobri proračunski organi, ali namenskimi prejemki, ki nastanejo tekom leta (člen 10 finančne uredbe).